Baie insiggewend. Volgens die skrywer het barones Elsa ’n nuwe genre begin: die ‘ready-made poem’. In haar gedig “Subjoyride” neem sy die leser op ’n ondergrondse toer deur reeds bestaande advertensieslagspreuke:
In my soeke na ’n Suid-Afrikaanse digter wat hierdie prosesse gebruik, kom ek toe af op ’n Suid-Afrikaanse kunstenaar, Kai Lossgott, wat gevonde voorwerpe soos blare, gebruik om sy gedigte op te grafeer. Hy sê ook in sy statement dat hy Boeddhistiese en Taoïstiese meditasie as prosesse gebruik om hierdie gedigte te skep. Dit vind buite die gewone werking van die bewussyn plaas.
Nou ja, dit maak my toe so lus vir yskaspoësie… Ek en my man het dit ’n paar jaar gelede gereeld beoefen. In my soeke na die gedigte wat ons destyds teen die yskas geplak het (ek het dit altyd in my joernale neergeskryf), kom ek toe op dié een af wat ons in 2007 saamgestel het: